CELEX: 62012TN0539
Language: fi
Date: 2012-12-12 00:00:00
Title: Asia T-539/12: Kanne 12.12.2012 — Ziegler v. komissio

23.2.2013   
            
            
               FI
            
            
               Euroopan unionin virallinen lehti
            
            
               C 55/16
            
         Kanne 12.12.2012 — Ziegler v. komissio
   (Asia T-539/12)
   2013/C 55/29
   Oikeudenkäyntikieli: ranska
   
      Asianosaiset
   
   
      Kantaja: Ziegler SA (Bryssel, Belgia) (edustajat: asianajajat J. Bellis, M. Favart ja A. Bailleux)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteen tutkittavaksi ja toteamaan, että se on perusteltu
            
         
               —
            
            
               toteamaan, että Euroopan komission toiminta on aiheuttanut sopimussuhteen ulkopuolisen Euroopan unionin vastuun kantajaa kohtaan
            
         
               —
            
            
               velvoittamaan Euroopan unionin suorittamaan kantajalle 1 472 000 euroa korkoineen 11.3.2008 lukien siihen saakka, kunnes summa on kokonaisuudessaan maksettu, sekä 112 872,50 euroa vuodessa 11.3.2008 lukien korkoineen siihen saakka, kunnes summa on kokonaisuudessaan maksettu
            
         
               —
            
            
               velvoittamaan Euroopan unionin korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Vahinko, jonka kantaja vaatii Euroopan unionin tuomioistuinta korvaamaan, käsittää kaksi erillistä osaa.
   Kantaja katsoo ensiksikin kärsineensä vahinkoa 9 200 000 euron sakosta ja siihen lisätystä 7,60 % suuruisesta vuotuisesta korosta, jotka komissio määräsi sille asiassa COMP/38.543 — Kansainväliset muuttopalvelut 11.3.2008 tekemässään päätöksessä kilpailusääntöjen rikkomisesta, josta unioni on kantajan mukaan osittain vastuussa. Kantajalle aiheutunut vahinko perustuu sen mukaan Euroopan unionin kahdenlaiseen lainvastaiseen menettelyyn seuraavasti:
   
               —
            
            
               Yhtäältä kun unioni on asettanut virkamiestensä muuttokustannusten korvaamisen edellytykseksi sen, että virkamiesten on pyydettävä kolme eri muuttotarjousta, mutta ei ole millään tavoin valvonut tämän velvollisuuden täyttämistä, vaikka se on ollut täysin tietoinen siitä, millaisiin seurauksiin tämä käytäntö johtaa, unioni on luonut sellaisen säännöstön, joka on suotuisa SEUT 101 artiklan rikkomiselle, josta muuttoyrityksiä on sittemmin rangaistu. Näin tehdessään unioni on laiminlyönyt huolellisuusvelvoitteensa ja loukannut hyvää hallintotapaa koskevaa kantajan perusoikeutta.
            
         
               —
            
            
               Toisaalta kun Euroopan unionin virkamiehet ovat vaatineet kantajalta peitetarjouksia, he ovat edustajan ominaisuudessaan suoraan yllyttäneet kantajaa kilpailusääntöjen rikkomiseen, josta sitä on rangaistu. Euroopan unioni on näin ollen virkamiestensä välityksin osallistunut SEUT 101 artiklan rikkomiseen, josta se on sitten määrännyt rangaistuksen, minkä lisäksi se on jättänyt huomiotta kantajan oikeuden oikeudenmukaiseen oikeudenkäyntiin.
            
         Kantajalta on 11.3.2008 tehdyn päätöksen jälkeen jäänyt saamatta merkittävät tulot sen vuoksi, että koska peitetarjouksia koskeva käytäntö jatkuu edelleen, se, ettei kantaja suostu tällaisiin vaatimuksiin vaikuttaa niin, että se syrjäytyy asianomaisilta markkinoilta sillä seurauksella, että se tarjoaa vain hyvin vähän muuttopalveluja eurooppalaisten toimielinten virkamiehille. Kantajalle aiheutunut vahinko johtuu siitä, että unioni laiminlyö huolellisuusvelvoitteensa.